## Regionsrådsmedlemmer - notable eller ej?
På har vi sneget os ud i (nok en) diskussion om hvorvidt regionsrådsmedlemmer er notable eller ej. Det har vi gjort i tidligere sletteforslag (jeg kan lige finde og i - er der flere?) men også i . Artiklerne om Anders Primdahl Vistisen og Kristian Kirk Mailand fik lov til at overleve. Artiklen om Anders fordi det viste sig, at han havde været næstformand i DFU, mens der i tilfældet omkring artiklen om Kristian, blot ikke kunne samles til en sletning.
Kigger jeg på det aktuelle sletteforslag, udleder jeg umiddelbart, at læser sætningen "Menige medlemmer af bestyrelser, råd, nævn, udvalg og lignende samt kandidater og suppleanter til samme." under , som det at være medlem af et regionsråd ikke i sig selv er notabelt (idet der ind til for meget kort tid siden var en lidt anden formulering). Jeg derimod gør, men det falder muligvis tilbage til, at jeg rent faktisk mener at menige medlemmer af regionsråd er notable, og vi måske nok mere er i en gråzone. Da det jo tydeligvis ikke er første gang vi har haft problemstillingen - og derfor nok heller ikke sidste - bør vi jo nok fyre op under en diskussion her.
Personligt mener jeg, at de 205 regionsmedlemmer (5 regioner à 41 medlemmer), godt i nogen udstrækning kan sammenlignes med de 228 borgmestre/overborgmesteren/viceborgmestre/næstformanden for borgerrepræsentationen/rådmænd vi allerede automatisk gør notable i dag, og derfor også automatisk bør være notable. MVH Henrik (, ) 11. okt 2011, 11:52 (CEST)
Jeg mener ikke at menige regionrådssmedlemmer er notable, hvis de er det så er menige byrådsmedlemmer også notable. At sammenligne menige regionsrådsmedlemmer med borgmestre og rådmænd holder ikke, borgmestre og rådmænd er fuldtidsansatte det er menige regionsrådsmedlemmer ikke. -- 11. okt 2011, 13:25 (CEST)
Hvorvidt sammenligningen "holder" eller ej, er jo et spørgsmål, om hvilken parameter man kigger på. Kigger man på parameteren "folkevalgt", holder sammenligningen udemærket. Jeg er også af det klare indtryk fra mine mange tjenesterejser i det ganske danske land, at lige så snart vi bevæger os ud af TV 2/Lorrys dækningsområde, så får regionsmedlemmer mindst lige så meget TV-tid i regionernes sendeflade som borgmestre (hvis ikke mere), så også på den parameter vil jeg hævde at den holder. Men du har da ret: Hvis man kigger snævert på fuldtidsansat eller ej, så kan man ikke sammenligne dem. MVH Henrik (, ) 11. okt 2011, 14:14 (CEST)
Lige en praktisk afklaring: det var undertegnede, der skrev den citerede sætning, dog eskl. EPO's nu fjernede tilføjelse. Det jeg tænkte på var dels bestyrelser i foreninger, virksomheder og fonde og dels råd, nævn og udvalg nedsat af både dem og offentlige myndigheder. Derimod ikke folkevalgte forsamlinger som kommunalbestyrelser og og regionsråd, da der jo netop er uenighed om dem. Kommunalbestyrelsesmedlemmer er dog nævnt som eksempel i afsnittet om gråzoner.
Hvor vidt regionsrådsmedlemmer er notable er jeg sådan set ligeglad med, om end jeg er noget skeptisk overfor deres betydning. De forvalter ganske rigtig kæmpe budgetter, men det er penge, der er bevilget af staten, der også har en betydelig indflydelse på brugen, hvad enten det gælder placeringen af supersygehuse eller øremærkede tilskud til privatbanerne. At stemmetallene er store er der ikke noget underligt i, da indbyggertallene for de enkelte regioner jo også er store, netop p.gr.a. at der jo kun er fem regioner.
Noget andet er så hvor man skal trække grænsen derudover. Er kommunalbestyrelsesmedlemmer også notable? Deres beslutninger er jo ofte særdeles konkrete og betydende for borgerne. Eller hvad med de tidligere amtsrådsmedlemmer eller medlemmerne af de i sin tid omkring 1.300 folkevalgte sogneråd? -- 11. okt 2011, 14:37 (CEST)
"Personligt" synes jeg umiddelbart at den "nedre" grænse går ved nuværende (og tidl.) regionsmedlemmer (og amtsmedlemmer), set over en samlet vurdering af antal, medieoptræden samt geografisk og befolkningsmæssig indflydelse. MVH Henrik (, ) 12. okt 2011, 08:30 (CEST)
Jeg er for så vidt enig, men umiddelbart kan jeg ikke se, hvordan vi kan slippe uden om denne problemstilling, sålænge der er notabilitetskrav. Hvis vi skal ud over dette, skal vi tænke i helt nye baner (f.eks. mindst 25 optrædner i trykte medier eller mindst 5 minutters omtale i national TV-dækning eller 10 minutters omtale i regional TV-dækning - og det åbner så helt nye diskussioner, for som tidligere diskussioner har vist, så er der uenighed om hvorvidt Ekstra Bladet kan bruges og hvad med TV2 News, hvor en enkelt 30 sekunders optræden hurtigt bliver til 10 minutter takket være loop-metodikken...) og jeg kan desværre ikke lige komme på noget brugbart (som den sidste parantesbemærkning jo tydeligt illustrerer :)). Men det er nok også noget der egentligt bør have en diskussion for sig selv. MVH Henrik (, ) 12. okt 2011, 08:30 (CEST)
 Peter, det er sikkert bare en smutter, men du har allerede tilkendegivet din støtte længere oppe (d. 11. okt 2011, 13:53) ;) MVH Henrik (, ) 21. okt 2011, 09:59 (CEST)
